C 421/38
HU
Az Európai Unió Hivatalos Lapja
2022.11.4.
A küldetési platform különösen segíti azokat a városokat, amelyek elkötelezik magukat a 2030-ig megvalósítandó klímasemlegesség mellett, átfogó koherenciát és koordinációt biztosít a folyamat során, és rendszeresen jelentést tesz a klímasemleges városra vonatkozó megállapodások teljesítése felé tett előrehaladásról.
A klímasemleges városra vonatkozó megállapodások aláírásával a városok „küldetési címkét” kapnak, amely elismeri a szigorú értékelési folyamatot, valamint kötelezettségvállalásaik minőségét és megvalósíthatóságát.
A küldetési címke révén célzott finanszírozási lehetőségek szabadulnak fel az uniós finanszírozási programokban, valamint a régióknak, a tagállamoknak és más állami szereplőknek lehetőségük lesz arra, hogy az úttörő városokban támogassák a klímasemle­ gességgel kapcsolatos, jól látható tevékenységeket, elősegítve az európai zöld megállapodás céljainak elérésére irányuló erőfeszítések folytatását.
Mivel a klímasemleges városra vonatkozó megállapodások keretében végzett tevékenységek a fenntartható befektetések előmozdítását célzó uniós kerettel összhangban már környezeti szempontból fenntarthatónak minősülnek, a címke növelni fogja a befektetők tudatosságát és bizalmát.
Ez megkönnyíti, hogy a városok az éghajlatvál­ tozással kapcsolatos tevékenységeikhez további állami és magánbefektetőktől szerezzenek finanszírozást.
A talajvédelemre irányuló uniós küldetés A küldetés 100 élő laboratóriumi és világítótorony projekt területi környezetében ambiciózus intézkedések révén úttörő szerepet betöltve bemutatja és felgyorsítja az egészséges talaj megvalósítását.
Ez egy ambiciózus, több tudományterületet átfogó K+I-programmal, megbízható és harmonizált talajmegfigyelési keretrendszerrel, valamint a polgárokkal való együttműködés érdekében a talajműveltség és a kommunikáció fokozásával egészül ki.
A küldetés célkitűzései teljes mértékben összhangban vannak az ERFA szakpolitikai célkitűzéseivel, vagyis azzal, hogy megvalósuljon egy zöldebb, alacsony szén-dioxid-kibocsátású átalakulás, amely egy nettó nulla szén-dioxid-kibocsátású gazdaság és reziliens Európa irányába mutat, és ennek érdekében előmozdítja a tiszta és igazságos energetikai átmenetet, a zöld és kék beruházásokat, a körforgásos gazdaságot, az éghajlatváltozás enyhítését és az ahhoz való alkalmazkodást, a kockázatmegelőzést és -kezelést, valamint a fenntartható városi mobilitást.
Az ERFA jelentős szerepet játszhat a talaj egészségének megőrzésében.
A NUTS 2 régiók háromnegyede rendelkezik intelligens agrár-élelmiszeripari szakosodási stratégiával, ami azt jelenti, hogy a kutatás és innováció szempontjából igen nagy lehetőség kínálkozik olyan projektekre, amelyek hozzájárulnak a küldetés célkitűzéseihez.
A küldetés az agrárélelmiszeripari tematikus intelligens szakosodási platform felhasználásával kihasználja a régiók közötti együttműködést, és támogatja a közös innovációs beruházási projektek létrejöttét a küldetés szempontjából releváns területeken.
A „Zöldebb, szén-dioxid-mentes Európa” tematikus prioritás lehetővé teszi a küldetések eredményeinek növelését.
Azok a régiók, amelyek intelligens szakosodási stratégiáikban a fenntartható talaj- és földgazdálkodással kapcsolatos prioritásokat határoztak meg, hasznosíthatják a küldetés élő laboratóriumi és világítótorony projektekben kifejlesztett és tesztelt megoldásait, majd a későbbi fázisokban szélesebb körben bevezethetik azokat.
Az Interreg is igen hatékonyan járulhat hozzá a küldetés végrehajtásához azáltal, hogy a küldetés célkitűzései tekintetében határokon átnyúló együttműködést (határokon átnyúló, transznacionális és interregionális együttműködés) hoz létre.
Példaként említhetők a következők: a vizes élőhelyek határokon átnyúló vagy észak-európai transznacionális területeken történő helyreállítására irányuló kísérleti vagy demonstrációs projektek, a dél-európai transznacionális területek és határokon átnyúló vízgyűjtők (pl. Duna) vízerózióval kapcsolatos együttműködése, vagy a terület-/talajgazdálkodást kellően figyelembe vevő területrendezési megközelítésekre irányuló együttműködés.